作者:無名氏
標題:包待制陳州糶米・倘秀才
內容:我從那及第時三十五六，我如今做官到七十也那八九。豈不聞"人到中年萬事休"。我也曾觀唐漢，看春秋，都是俺為官的上手。(範學士雲)待制做許多年官也，歷事多矣。(呂夷簡雲)待制為官，盡忠報國，激濁楊清。如今朝裡朝外權豪勢要之家，聞待制大名，誰不驚懼。誠哉，所謂古之直臣也。(正末雲)量老夫何足掛齒，想前朝有幾個賢臣，都皆屈死，似老夫這等粗直，終非保身之道。(範學士雲)請待制試說一遍咱。(正末唱)。